stanford-oval/wikipedia huggingface dataset:
Aku Ankka -klassikot
Aiheesta muualla

Inducks-tietokannassa
Kansikuvat[vanhentunut linkki]
Alexander Eliel Sórdan

Alexander Eliel Sórdan, entinen Saarlund (12. syyskuuta 1886 Porvoon pitäjä − 5. maaliskuuta 1937 Tammisaari) oli suomalainen juristi ja Tammisaaren pormestari.
Sórdanin äiti oli Olivia Saarlund ja kasvatusäiti Hilda Lindqvist. Hän pääsi ylioppilaaksi 1907 Vaasan ruotsalaisesta lyseosta, suoritti Helsingin yliopistossa oikeustutkinnon 1915 sekä sai varatuomarin arvon 1918.
Sórdan oli Tammisaaren pormestarina vuodesta 1919 alkaen.
Alexander Elfsberg

Alexander Elfsberg vuosien 1858 ja 1861 välillä.
Alexander Elfsberg (18. tammikuuta 1826 Oulu – 23. maaliskuuta 1903 Pietari) oli suomalainen Venäjän keisarillisen laivaston kontra-amiraali.
Elfsbergin vanhemmat olivat tullitarkastaja Thomas Elfsberg ja Fredrika Sofia Björkelund ja puoliso Alexandra Aristova. Elfsberg opiskeli Pietarin merikadettikoulussa, gardemariniksi hänet ylennettiin 1843 ja midshipsmaniksi 1845. Hän palveli luggeri Peterhofilla Suomenlahdella 1847 ja yleni luutnantiksi 1850. Seuraavana vuonna hän osallistui korvetti Knjaz Warshavskin Itämeren purjehduksiin, kesällä 1852 hän purjehti priki Agamemnonilla Itämerellä. Vuoden lopulla hänet siirrettiin palvelukseen Mustanmeren laivastoon, missä hän risteili 1853 kuljetusalus Dunaj'lla Nikolajevin ja Sevastopolin välillä.
Krimin sodan alussa Elfsberg palveli fregatti Sisopolin vanhimpana upseerina risteilyllä Kaukasian rannikolla, 1854–1855 hän toimi Sevastopolin redillä Sevastopolin varuskunnan Titovin patterin päällikkönä. Hän haavoittui taisteluissa ja hänelle myönnettiin 1855 Pyhän Yrjön ritarikunnan 4. luokan ritariristi. Sodan jälkeen Elfsberg palveli potkurivene Vjugan päällikkönä Pietarin ja Kronstadtin välillä. Helmikuussa 1858 hänet siirrettiin venäläis-amerikkalaisen kauppakomppanian palvelukseen ja hän toimi Ajanin sataman päällikkönä 1858–1866.
Elfsberg ylennettiin kapteeniluutnantiksi 1859 ja 2. luokan kapteeniksi 1866. Hän palasi merivoimien palvelukseen 1867, jolloin hänet siirrettiin klipperi Almazin päälliköksi Kronstadtiin. Tammikuussa 1861 hänet nimitettiin fregatti General-Admiralin päälliköksi, mutta jo helmikuussa hän siirtyi uudelleen kauppalaivastoon. Elfsberg ylennettiin 1. luokan kapteeniksi 1870, eron sotapalveluksesta hän sai sairauden takia kontra-amiraalina tammikuussa 1877. Siviilissä Elfsberg toimi Oy Kaukas Ab:n asiamiehenä Bakussa ja yhtiön konttoripäällikkönä Astrahanissa 1870–1874. Hänet nimitettiin Oy Kaukas i Merkurin toimitusjohtajaksi vuonna 1881.
Alexander Etholén

Alexander Etholén (15. tammikuuta 1873 Pietari – 14. joulukuuta 1916) oli suomalainen yritysjohtaja, tilanomistaja ja  valtiopäivämies.
Etholénin vanhemmat olivat eversti Alexander Etholén, amiraali Arvid Adolf Etholénin poika, ja Katarina Henley Selfridge ja puoliso vuodesta 1906 Tyra Johanna Winterbäck. Helsingissä ylioppilaaksi tullut Etholén opiskeli ensin oikeustieteitä, mutta suoritti sitten agronomin tutkinnon Mustialassa 1895. Hän toimi Varkauden tehtaan ja sittemmin Tornator Ab:n isännöitsijänä vuoteen 1909 ja oli sen jälkeen Peippolan kartanon omistaja Elimäellä vuodesta 1910, joskin oli myös Valfrid Alfthanin autoliikkeen johtaja 1916. Etholén hankki omistukseensa myös Wärälän kartanon Elimäeltä. Hän hukkui vaimoineen joulukuussa 1916 laivan ajettua miinaan Maarianhaminan ja Turun välillä.
Etholén oli aatelissäädyssä edustaja valtiopäivillä  1888 ja 1891.
Adam Alsing

| Adam Alsing |
| --- | --- |
 Alsing vuonna 2015
Henkilötiedot
Syntynyt: 12. lokakuuta 1968 Karlstad
Kuollut: 15. huhtikuuta 2020 (51 vuotta) Tukholma
Kansalaisuus:  Ruotsi
Rolf Adam Engelbrekt Alsing (12. lokakuuta 1968 – 15. huhtikuuta 2020) oli ruotsalainen televisio- ja radiojuontaja, joka juonsi Ruotsin Big Brotheria Kanal 5 -kanavalle. Hän siirtyi vuonna 2005 TV4:lle, missä hän juonsi Ruotsin versiota Jeopardy-visailuohjelmasta. Alsingilla on ollut myös oma keskusteluohjelmansa Adam Live.
Alsing työskenteli lukiovuosinaan Karlstadissa tiskijukkana. Valmistuttuaan hän sai työpaikan siirtyi työhön Ruotsin yleisradiosta.
Alsing veti vuosina 2004–2011 Gry Forssellin ja Anders Timellin kanssa Äntligen morgon -radio-ohjelmaa kaupalliselle Mix Megapol -radiokanavalle. Hän isännöi myös Big Brother 2014 -tapahtumaa Kanal 9:llä.
Alsing kuoli 15. huhtikuuta 2020 covid-19-tautiin.
Aiheesta muualla

Wikimedia Commonsissa on kuvia tai muita tiedostoja aiheesta .
Adam Alsing Internet Movie Databasessa. (englanniksi)
Adam Baldwin

| Adam Baldwin |
| --- | --- |
 Adam Baldwin WonderConissa vuonna 2016.
Henkilötiedot
Syntynyt: 27. helmikuuta 1962 (ikä 62) Chicago, Illinois, Yhdysvallat
Ammatti:  näyttelijä
Näyttelijä
Aktiivisena:  1980–
Merkittävät roolit:  Full Metal Jacket Independence Day – Maailmojen sota Serenity Chuck
Aiheesta muualla
IMDb 
Elonet
Adam Baldwin (s. 27. helmikuuta 1962 Chicago, Illinois) on yhdysvaltalainen näyttelijä, joka tunnetaan muun muassa rooleistaan elokuvassa Full Metal Jacket ja televisiosarjassa Firefly.
Elokuvien lisäksi Baldwin on esiintynyt 1980-luvulta lähtien lukuisissa televisiosarjoissa, kuten Bones ja Salaiset kansiot. Hän on toiminut myös ääninäyttelijänä sarjoissa kuten Jackie Chan seikkailee, The Zeta Project ja Justice League Unlimited. Baldwin oli myös vuonna 2007 julkaistussa elokuvassa Superman: Doomsday Teräsmiehen ääniroolissa. Hän esiintyy myös vuonna 2007 alkaneessa amerikkalaisessa sarjassa Chuck.
Baldwin on naimisissa Ami Juliusin kanssa ja parilla on kolme lasta, joista yksi on Devlin Shepard Baldwin (s. 17. lokakuuta 1996).
Adam Baldwin ja veljessarja Alec, Daniel, Stephen ja William Baldwin eivät ole ainakaan läheistä sukua keskenään. Adam Baldwin on kotoisin Chicagosta, veljekset puolestaan New Yorkista.
Aiheesta muualla

Kuvia tai muita tiedostoja aiheesta Adam Baldwin Wikimedia Commonsissa
Adam Baldwin Internet Movie Databasessa. (englanniksi)
Aleksei Miltšakov

Aleksei Miltšakov
Aleksei Jurjevitš Miltšakov (ven. Алексей Юрьевич Мильчаков; s. 30. huhtikuuta 1991 Pietari) on venäläinen uusnatsi.
Miltšakov nousi julkisuuteen vuonna 2011 julkaisemalla sosiaalisessa mediassa videon, jossa hän tappoi koiranpennun, irrotti siltä pään ja söi sen. Taustalla oli hakaristilippu, ja julkaisuun oli liitetty pilkallinen kommentti. Julkaisu herätti laajaa kielteistä huomiota myös äärioikeistopiireissä, ja asia eteni syyttäjän tarkasteluun. Miltšakov palveli myöhemmin Venäjän maahanlaskujoukkojen 76. divisioonassa ja lähti vuonna 2014 Donbassiin. Kesäkuussa 2014 hän liittyi aseelliseen Batman-ryhmään, joka taisteli Luhanskin kansantasavallan puolesta. Sittemmin Miltšakov alkoi johtaa komentajana Rusitš-ryhmää. Fontanka.ru julkaisi lokakuussa 2017 hänestä valokuvia, joissa hän oli Wagner-ryhmän seurassa Homsin maakunnassa Syyriassa. Tiedot hänen suorasta yhteydestään Wagner-ryhmään ovat kuitenkin olleet ristiriitaisia.
Miltšakovia vastaan asetettiin alkuvuodesta 2015 pakotteita Euroopan unionissa, Isossa-Britanniassa ja Kanadassa. Helmikuussa 2015 hänelle määrättiin saapumiskielto Euroopan unionin alueelle. Häntä vastaan ovat asettaneet pakotteita myös Sveitsi, Australia, Japani, Ukraina ja Uusi-Seelanti. Ukrainan sotilassyyttäjänvirasto syytti Miltšakovia vuonna 2017 osallisuudesta neljänkymmenen ukrainalaisen sotilaan murhiin. Miltšakov on julkaissut sosiaalisessa mediassa itsestään kuvia, joissa taustalla näkyy surmattujen henkilöiden ruumiita. Joulukuussa 2020 hän kertoi haastattelussa kannattavansa natsismia ja ilmoitti tarvittaessa olevansa valmis tappamaan Aleksei Navalnyin rahasta. Hän kehotti katsojia myös tappamaan eräitä muita henkilöitä. Miltšakov haavoittui Harkovan seudulla vuonna 2022, jolloin Rusitš-ryhmän komentajaksi nousi Voislav Torden.
Miltšakovin toiminta ja arvomaailma ovat kohdanneet vastustusta osalta henkilöistä, jotka tukevat Venäjää Ukrainan sodassa. Valtioduuman edustaja Anatoli Vasserman pyysi Venäjän tutkintakomitealta ja syyttäjänvirastolta Rusitš-ryhmän tarkastusta sotarikosten mahdollisuuden takia.
58 (luku)

| --- | --- |
Luonnolliset luvut
58 ← 50 51 52 53 54 55 56 57 58 59 →
Kardinaaliluku: viisikymmentäkahdeksan
Järjestysluku: viideskymmeneskahdeksas
Tekijät: 1, 2, 29, 58
Alkutekijät:  2\cdot 29

Roomalainen numero: LVIII
Binääriluku: 111010
Oktaaliluku: 72
Duodesimaaliluku: 4A
Heksadesimaaliluku: 3A
Vigesimaaliluku: 2I
58 (viisikymmentäkahdeksan) on luonnollinen luku, jota edeltää luku 57 ja seuraa luku 59.
Matematiikassa

58 on puolialkuluku ja siten myös yhdistetty luku.
58 on vajaa luku, koska  1+2+29<58.
58 on seitsemän ensimmäisen alkuluvun summa: 2 + 3 + 5 + 7 + 11 + 13 + 17.
58 on yksi Smithin luvuista, koska  5+8=2+2+9.
58 on yksi luvuista n, joilla Mertensin funktion M(n) arvoksi saadaan nolla.
Kun lasketaan yhteen Eulerin φ-funktion arvo 13 ensimmäisellä luonnollisella luvulla, saadaan summaksi 58.
58 voidaan muodostaa kahden eri neliöluvun summana:  7^{2}+3^{2}.
58 on kahden peräkkäisen alkuluvun (195 103 ja 195 121) keskiarvon kuutiojuuri.
Luonnontieteissä

58 on lantanideihin kuuluvan ceriumin järjestysluku jaksollisessa järjestelmässä.
Rauta-58 on raudan vakaa isotooppi.
Nikkeli-58 on nikkelin vakaa isotooppi.
Rutenium-102, rodium-103, palladium-104 ja kadmium-106 ovat vakaita isotooppeja, joiden neutroniluku on 58.
Merkuriuksen keskietäisyys Auringosta on noin 58 miljoonaa kilometriä.
Muissa yhteyksissä

58 on Venezuelan kansainvälinen suuntanumero.
Eurooppatie E58 kulkee Itävallan ja Venäjän välillä.
Kantatie 58 kulkee Kangasalan ja Kärsämäen välillä.
Aleksei Medvedev

Aleksei Medvedev on seuraavien henkilöiden nimi:
Aleksei Medvedev (s. 1977), venäläinen jalkapalloilija
Aleksei Medvedev (s. 1972), valkovenäläinen painija
Aleksei Medvedev (s. 1982), venäläinen jääkiekkoilija
Aleksei Medvedev (1927–2003), neuvostoliittolainen painonnostoja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksei Medvedev”, voi hakea sivunnimihaulla, laajalla sivunnimihaulla tai tekstihaulla.
Aleksei Medvedev (painija)

| Mitalit> Maa:   Valko-Venäjä.Miesten paini. Olympialaiset  | Mitalit> Maa:   Valko-Venäjä.Miesten paini. Olympialaiset  | Mitalit> Maa:   Valko-Venäjä.Miesten paini. Olympialaiset  | Maa:   Valko-Venäjä> Miesten paini. |
| --- | --- | --- | --- |
|  Hopeaa | Atlanta 1996 | vapaapaini 130kg |  |
Aleksei Vladimirovitš Medvedev (ven. Алексей Владимирович Медведев, 5. marraskuuta 1972 Minsk, Valko-Venäjä) on valkovenäläinen vapaapainija ja olympiamitalisti. Seurasaolla Medvedev edustaa Spartak Minskiä. Hän on edustanut maataan olympiatasolla kaksi kertaa. Atlantassa 1996 hän voitti hopeaa vapaapainin 130 kilon sarjassa ja Sydneyssä 2000 hän oli samassa sarjassa kuudes.
Tatsobaktaami

| --- | --- |


Tatsobaktaami
Systemaattinen (IUPAC) nimi
(2S,3S,5R)-3-metyyli-4,4,7-triokso-3-(triatsol-1-yylimetyyli)-4λ6-tia-1-atsabisyklo[3.2.0]heptaani-2-karboksyylihappo
Tunnisteet
CAS-numero: 89786-04-9
ATC-koodi: J01CG02
PubChem CID: 123630
DrugBank: DB01606
Kemialliset tiedot
Kaava: C10H12N4O5S 
Moolimassa: 300,306
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia: hepaattinen
Puoliintumisaika: noin yksi tunti
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: intravenoosi
Tatsobaktaami (C10H12SN4O5) on laktaameihin ja sulfoneihin kuuluva orgaaninen yhdiste. Yhdistettä käytetään lääketieteessä yhdessä antibioottien kanssa bakteeri-infektioiden hoitoon, ja se parantaa antibioottien tehoa. Tatsobaktaami yhdistelmävalmisteena piperasilliinin kanssa kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Tatsobaktaamin antibakteeriset ominaisuudet ovat itsessään hyvin heikot. Siksi sitä käytetään yhdessä jonkin antibiootin kanssa, kuten penisilliineihin kuuluvan piperasilliinin tai kefalosporiineihin kuuluvan keftolotsaanin. Tatsobaktaami on beetalaktamaasi- ja kefalosporinaasientsyymien inhibiittori. Se estää näitä bakteerien entsyymejä hydrolysoimasta antibiootteja ja parantaa antibioottien tehoa ja vaikutuskirjoa. Tatsobaktaamin ja antibiootin yhdistelmää käytetään esimerkiksi keuhkokuumeen ja vaikean virtsatietulehduksen hoitoon.
Tatsobaktaami voi aiheuttaa allegisia iho-oireita tai huonovointisuutta.
Adam Asnyk

| Adam Asnyk |
| --- | --- |
 Adam Asnyk
Henkilötiedot
Syntynyt: 1838
Kuollut: 1897 (58–59 vuotta)
Kansalaisuus:  Puola
Ammatti:  kirjailija
Kirjailija
Äidinkieli: puola
Kirjallinen suuntaus: puola
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Adam Asnyk (1838−1897) oli puolalainen runoilija, myöhemmän romantiikan etevin edustaja Puolassa. Hänen runonsa, jotka usein ovat mietelyriikkaa, kuuluvat taiteellisen muotonsa puolesta Puolan kirjallisuuden parhaisiin. Asnykin historiallisista näytelmistä merkittävimpiä ovat Keijstut (aihe Liettuan muinaisuudesta) ja Cola di Rienzi sekä huvinäytelmä Bracia Lerche.
Aiheesta muualla

Kuvia tai muita tiedostoja aiheesta Adam Asnyk Wikimedia Commonsissa
Adam Asnyk, Österreichisches Biographisches Lexikon 1815–1950 (ÖBL). Band 1, Verlag der Österreichischen Akademie der Wissenschaften, Wien 1957, s. 33. (saksaksi)
Tar (Unix)

tar (engl. tape archive) on alun perin Unix-järjestelmissä käytetty tiedostomuoto, ja kyseisen tiedostomuodon käsittelyyn käytetty ohjelma. Nykyisin tar-tiedostomuoto ja ohjelman käyttöparametrit on määritelty POSIX.1-standardissa (1988 ja 2001), ja tiedostomuotoa tuetaan myös monissa muissa ei-POSIX-käyttöjärjestelmissä.
Alun pitäen ohjelma ja tiedostomuoto luotiin varmuuskopioiden tekemiseen nauha-asemalle ja muille sarjamuotoiseen tallentamiseen pohjaaville varmuuskopiolaitteille. Nykyisin sitä käytetään laajalti Unixin kaltaisissa järjestelmissä tiedostojen pakkaukseen yhteen tiedostoon, tavallisesti varmuuskopiointia, levittämistä tai siirtämistä varten. Sarjamuotoisuus näkyy edelleen siinä, että tar-ohjelma voi lukea arkistotiedoston standardisyötteestä ja kirjoittaa sen standardiulostuloon, ja mahdollistaa täten tiedon putkittamisen toiseen ohjelmaan. Haittana on se, että yksittäisten tiedostojen purkaminen tiedostosta on vaikeampaa, koska tar-tiedosto pitää lukea alusta alkaen purettavaa tiedostoa etsittäessä.
Tar-tiedostomuoto ei sisällä itsessään tiedon pakkausta. Tämän takia tar-tiedostot tyypillisesti pakataan vielä toisella ohjelmalla. Vanhemmissa Unix-järjestelmissä käytettiin compress-ohjelmaa, mutta nykyisin käytännön standardeja ovat gzip, bzip2 ja xz. Tar-tiedostojen tiedostopäätteinä ovat siis .tar.gz tai .tgz, jos tiedosto on pakattu gzip-ohjelmalla, tai .tar.bz2 jos tiedosto on pakattu bzip2-ohjelmalla.
Historia

Varhainen versio ohjelmasta oli mukana AT&T:n Unix-versiossa 7 (Seventh Edition Unix), joka oli yksi varhaisimmista laajalti käytetyistä ohjelman versioista. Ohjelma julkaistiin tammikuussa 1979, jolloin se korvasi tp-ohjelman Unix-versiosta 4 (Fourth Edition Unix). tp oli korvannut tap-ohjelman ensimmäisestä Unix-versiosta (First Edition Unix).
POSIX-standardi muutti useita asioita tar-määrittelyssä, kuten välilyöntien käyttö numerokenttien edessä. Ennen POSIX-standardia oli John Gilmoren pdtar ja standardin jälkeen ilmestyi "ustar" (Unix Standard tar).
Muita tar-versioita on muun muassa Joerg Shillingin star noin vuodelta 1985.
GNU-projektin version kirjoitti aluksi John Gilmore, jonka jälkeen sitä ovat kehittäneet useat henkilöt.
Käyttö > Valitsimet

| --- | --- |
-c: luo arkiston
-C: valitsee työhakemiston eli lähdehakemiston (saa olla useita)
-H: nimettyjen symbolisten linkkien kohteita seurataan arkistoiden kohteet; oletusarvoisesti tar ei siis seuraa symbolisia linkkejä
-f: nimeää arkiston valitulla nimellä
-k: (-x tarvitaan) ei korvata jo olemassa olevia tiedostoja arkistosta puretuilla samannimisillä tiedostoilla
-L: kaikki symboliset linkit seurataan ja kohteet arkistoidaan; ks. -H
-r: lisää arkistoon (-f tarvitaan)
-t: listaa arkiston artikkelit oletustulostusvirtaan
-u: lisää arkistoon, mikäli lisättävät artikkelit ovat uudempia kuin arkistossa jo mahdollisesti olevat samannimiset tiedostot (-f tarvitaan)
-v: antaa lisäinformaatiota suoritettavasta tehtävästä
-x: purkaa arkiston tai hakee arkistosta (voi hakea yksittäisiäkin tiedostoja)
Käyttö > Esimerkkejä

Tehdään varmuuskopio koko kovalevystä (juurihakemistosta alkaen) nimellä backup0.tar:
tar -cvf backup0.tar -C / .
Puretaan yllä luotu arkisto juurihakemistoon:
tar -xvf backup0.tar -C /
Kopioidaan hakemisto /usr/user1/ , sen kaikki tiedostot ja alihakemistot tiedostoineen hakemistoon /usr/user2
tar -cvf - -C /usr/user1/ . | tar -xvf - -C /usr/user2/
Varmuuskopioidaan kaikki järjestelmän 30 päivää ja aikaisemmin muokatut tiedostot:
tar -cvf backup0.tar -C / `find / -mtime +30 -type f -print`
Aiheesta muualla

tar(1) (englanniksi)
GNU tar: an archiver tool (englanniksi)
Sørfold

Sørfold (luulajansaameksi Fuolldá) Norjan kunta Saltenin maakunnassa Nordlandin läänissä. Kunnan rajanaapureita ovat pohjoisessa Steigen ja Hamarøy, etelässä Fauske ja lännessä Bodø. Kunta rajoittuu idässä Ruotsiin. Kunnan alueella on vuonna 1971 perustettu Ragon kansallispuisto.
Sørfoldin hallinnollinen keskus ja ainoa taajama on Straumen.
Kuvia

Røsvikin kirkko
Rørstadin kirkko
Väkiluku vuosina 1951–2010.
Tunnettuja henkilöitä

Alfred Skar (1896–1969), toimittaja ja kirjailija
Aiheesta muualla

Kuvia tai muita tiedostoja aiheesta Sørfold Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nordlandin läänin kunnat
Alstahaug
Andøy
Ballangen
Beiarn
Bindal
Bodø
Brønnøy
Bø
Dønna
Evenes
Fauske
Flakstad
Gildeskål
Grane
Hadsel
Hamarøy
Hattfjelldal
Hemnes
Herøy
Leirfjord
Lurøy
Lødingen
Meløy
Moskenes
Narvik
Nesna
Rana
Rødøy
Røst
Saltdal
Sortland
Steigen
Sømna
Sørfold
Tjeldsund
Træna
Tysfjord
Værøy
Vefsn
Vega
Vestvågøy
Vevelstad
Vågan
Øksnes
Norjan läänit | Norja
Käännös suomeksi
Sørfjorden (Hardanger)

| Sørfjorden |
| --- | --- |
 Sørfjorden-vuonoa nähtynä etelän suuntaan elokuussa 2011.
Sijainti:  Vestland,  Norja
Päävuono:  Hardangerinvuono
Merialue:  Norjanmeri, Atlantin valtameri
Väestökeskittymät:  Odda Tyssedal Lofthus Kinsarvik
Oddan kaupunki sijaitsee Sørfjordenin pohjukassa.
Sørfjorden on Hardangervuonoon liittyvä sivuvuono Vestlandin läänissä, Norjassa.
Maantiede

Vuono sijoittuu kahden kunnan, Oddan ja Ullensvangin, alueille. Vuonon pohjoispuoli haarautuu länteen päin Hardangervuonon pääreitille, mistä vesi on yhteydessä Norjanmereen. Toinen pohjoispään vuonohaara jatkuu Eidfjordenina kohti koillista ja itää. Vuonon länsipuolella sijaitsee suurehko lakijäätikkö Folgefonn. Vuonon varrella on useita yli 1 500 metriä korkeita vuorenhuippuja.
Vuonon varrella sijaitsee väestökeskittymiä, kuten Odda, Tyssedal, Lofthus ja Kinsarvik.
Liikenne

Vuonon varrella sijaitsee autoteitä molemmin puolin rantoja. Itärantaa pitkin kulkee päätie Fv13, joka jatkuu Oddasta kohti etelää ja pohjoisessa lauttayhteyden ylitettyään kohti Vossia ja Eurooppatietä E16. Vuonon länsirannalla kulkee Fv550-tie, joka yhdistää useita pieniä länsirannan asutuksia jatkuen vuonon pohjoispäästä jonkin matkaa pitkin Hardangervuonon etelärantaa. Sørfjordenin länsipuolelta, hieman Oddaa pohjoisempaa, risteää Fv551-tie, joka on tunneliyhteydessä Folgefonn-jäätikön ali länteen, Gjerdeen ja edelleen pidemmälle Hardangervuonon etelärannikolle.
Aiheesta muualla

Kuvia tai muita tiedostoja aiheesta Sørfjorden (Hardanger) Wikimedia Commonsissa
Af

Af tai AF voi tarkoittaa ainakin seuraavia:
Afganistan, ISO 3166-1 -koodi AF, valtio tai muu maantieteellinen alue
afrikaans, ISO 639-1 -koodi af, kieli
Air France, IATA-koodi AF, lentoyhtiö
attofaradi, tunnus aF, kapasitanssin yksikkö
tulevan vuoden, a.f., latinan sanoista anni futuri, ajankohdanilmaus
äänitaajuus, AF, englannin sanoista audio frequency, äänen taajuus.
Anti-Flag, yhdysvaltalainen punk-yhtye
Ruotsinkielisissä aatelisten sukunimissä käytetty etuliite
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Af”, voi hakea sivunnimihaulla, laajalla sivunnimihaulla tai tekstihaulla.
ABC Signature

| ABC Signature |
| --- | --- |

Perustettu:  1985 (nimellä Touchstone Television) 2007 (nimellä ABC Studios) 2020  (nimellä ABC Signature)
Emoyhtiö:  Disney Television Studios (Walt Disney Television)
Omistaja:  The Walt Disney Company
Infobox OKVirheellinen NIMI-arvo: 
ABC Signature (aik. Touchstone Television ja ABC Studios) on yhdysvaltalainen televisioyhtiö ja Touchstone Picturesin tytäryhtiö. Se perustettiin vuonna 1985 ja sai nykyisen nimensä vuonna 2007 ja sitten vuonna 2020.
ABC Studios tuottaa televisiosarjoja lähinnä Disneyn kanaville, ABC:lle ja muille ABC:n omistamille kanaville. Se on tuottanut televisiosarjoja myös muun muassa CBS:lle ja NBC:lle.
Ohjelmat

ABC on tuottanut muun muassa seuraavia sarjoja:
S.H.I.E.L.D. Agentit
Agent Carter
Inhumans
Täydelliset naiset
Greyn anatomia
Päivä armonaikaa
Lost
Valehtelevat viettelijät
Amazing Race
Alias
Monk
Felicity
Teinitytön kasvatusopas
Tyttökullat
Koti kuntoon
Pieni talo preerialla
Olipa kerran
Tahmakot

| Tahmakot |
| --- | --- |
 Isotahmakko Dittrichia viscosa
Tieteellinen luokittelu
Kunta::  Kasvit Plantae
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Inuleae
Suku::  Tahmakot Dittrichia  Greuter
Katso myös
   Tahmakot Wikispeciesissä   Tahmakot Commonsissa 
Infobox OKNimi-testi OK: 
Tahmakot (Dittrichia) on kasvisuku asterikasvien heimossa. Siihen kuuluu kaksi lajia, joita esiintyy alkuperäisenä Euroopassa, Pohjois-Afrikassa ja Lähi-idässä.
Lajit

pikkutahmakko (Dittrichia graveolens) Esiintyy Keski-Euroopassa ja Välimerenalueella.
isotahmakko eli tahmahirvenjuuri (Dittrichia viscosa) Esiintyy Länsi-Euroopassa, Välimerenalueella ja Makaronesiassa.
Aiheesta muualla

Finto: Kassu – Kasvien suomenkieliset nimet: Dittrichia
Ala-Aittolampi

| Ala-Aittolampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°19′04″N, 25°56′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Lihavaiseen 
Järvinumero:  14.173.1.048
Mittaustietoja
Pinnankorkeus:  100,7 m  
Pituus:  270 m  
Leveys:  70 m  
Rantaviiva:  0,577 km  
Pinta-ala:  0,985 ha  
Saaria:  ei saaria 
 fiAla-Aittolampi 
Ala-Aittolampi  on Päijät-Hämeessä Heinolassa Marjoniemen kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 250 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Lammen vedenpinnan korkeus on 100,7 metriä mpy.
Af Agardh

Af Agardh oli Ruotsin ritarihuoneeseen kirjoitettu aatelissuku numero 2215. Suvun kantaisä michael oli talonpoika Aagaardissa Holsteinissa ja tämän poika Hans (k 1775) ratsuväen majoitusmestari. Hans nuorempi (k. 1788) muutti 1752 Ruotsiin ja tämän poika Carl Agardh (1756–1816) aateloitiin vuonna 1809 toimittuaan sitä ennen valtiopäivien talonpoikaissäädyn sihteerinä.